หุ้นเช้าปิดลบ 4.80 จุด
SET ช่วงเช้า(24 พ.ย.)ปิดที่ระดับ 1,004.67 จุด ลดลง 4.80 จุด(-0.48%)มูลค่าการซื้อขาย 20,623.74 ล้านบาท&nbsp;
24 พ.ย. 2553

SET ช่วงเช้า(24 พ.ย.)ปิดที่ระดับ 1,004.67 จุด ลดลง 4.80 จุด(-0.48%)มูลค่าการซื้อขาย 20,623.74 ล้านบาท 
ตลาดหลักทรัพย์ ปิดตลาดช่วงเช้าวันนี้ที่ระดับ 1,004.67 จุด ลดลง 4.80 จุด(-0.48%)มูลค่าการซื้อขาย 20,623.74 ล้านบาท  ดัชนีหุ้นไทยแกว่งตัวในแดนลบเป็นส่วนใหญ่ โดยแตะจุดสูงสุดของช่วงเช้าที่ 1,010.18 จุด และแตะจุดต่ำสุดของช่วงเช้าที่ระดับ 1,001.77 จุด          นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.ฟาร์อีสท์ กล่าวว่า ตลาดหุ้นไทยเช้านี้ภาพรวมยังอ่อนแออยู่ โดยตลาดฯได้ปรับตัวลงในทิศทางเดียวกับตลาดหุ้นอื่นในภูมิภาคเอเชียที่ส่วนใหญ่เช้านี้จะแกว่งในแดนลบเล็กน้อย โดยตลาดบ้านเราคงจะรับ Sentiment เชิงลบจากปัจจัยทั้งใน-นอกประเทศ           "เมื่อดัชนี SET วิ่งขึ้นมาเกินระดับ 1,000 จุด ก็มีความเสี่ยงที่จะเกิดแรง take profit เพราะปัจจัยใน-นอกประเทศเวลานี้เป็นไปในทางลบ อีกทั้งหุ้นส่วนใหญ่ราคาก็ไม่ถูก"นายปริญทร์ กล่าว          ปัจจัยจากนอกประเทศขณะนี้มีทั้งเรื่องความตึงเครียดในคาบสมุทรเกาหลี, ปัญหาหนี้สินแถบยุโรป และการคาดการณ์การปรับขึ้นอัตราดอกเบี้ยของจีนเพื่อลดความร้อนแรงทางเศรษฐกิจ           ส่วนปัจจัยในประเทศเวลานี้จะเห็นได้ว่าเสถียรภาพของรัฐบาลอาจมีน้อยลง จากการพิจารณาแก้ไขร่างรัฐธรรมนูญ ดูเหมือนรัฐบาลจะถูกแรงกดดันทั้งจากนักการเมืองและกลุ่มที่มาประท้วง อีกทั้งสัปดาห์หน้าก็ยังมีเรื่องที่ศาลจะแถลงปิดคดียุบพรรคประชาธิปัตย์ แม้ว่าอาจจะยังไม่ใช่คำตัดสินชี้ขาด           แนวโน้มการลงทุนในช่วงบ่ายนี้ นายปริญทร์ กล่าวว่า ตลาดฯคงจะแกว่งตัวในแดนลบ แต่ไม่แรงนัก โดยมีแนวรับ 1,000-998 จุด แนวต้าน 1,010 จุด 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่   PTT         มูลค่าการซื้อขาย 2,572.21  ล้านบาท ปิดที่ 313.00  บาท ลดลง   9.00 บาทPTTEP    มูลค่าการซื้อขาย 2,566.15  ล้านบาท ปิดที่ 173.50  บาท ลดลง   6.50 บาท          TRUE     มูลค่าการซื้อขาย 1,670.48  ล้านบาท ปิดที่   6.55  บาท เพิ่มขึ้น  0.05 บาทPTTAR   มูลค่าการซื้อขาย 1,472.99  ล้านบาท ปิดที่  37.50  บาท เพิ่มขึ้น  0.50 บาทCPF        มูลค่าการซื้อขาย   896.85  ล้านบาท ปิดที่  24.90  บาท ลดลง   0.10 บาท